CELEX: 62014CN0266
Language: et
Date: 2014-06-02 00:00:00
Title: Kohtuasi C-266/14: Eelotsusetaotlus, mille on esitanud Hoge Audiencia Nacional (Hispaania) 2. juunil 2014  – Federación de Servicios Privados del sindicato Comisiones obreras (CC.OO.) versus Tyco Integrated Security S.L. ja Tyco Integrated Fire & Security Corporation Servicios S.A.

25.8.2014   
            
            
               ET
            
            
               Euroopa Liidu Teataja
            
            
               C 282/19
            
         Eelotsusetaotlus, mille on esitanud Hoge Audiencia Nacional (Hispaania) 2. juunil 2014 – Federación de Servicios Privados del sindicato Comisiones obreras (CC.OO.) versus Tyco Integrated Security S.L. ja Tyco Integrated Fire & Security Corporation Servicios S.A.
   (Kohtuasi C-266/14)
   2014/C 282/25
   Kohtumenetluse keel: hispaania
   
      Eelotsusetaotluse esitanud kohus
   
   Audiencia Nacional – Sala de lo Social
   
      Põhikohtuasja pooled
   
   
      Avalduse esitaja: Federación de Servicios Privados del sindicato Comisiones Obreras (CC.OO.)
   
      Vastustajad: Tyco Integrated Security, S.L., Tyco Integrated Fire & Security Corporation Servicios, S.A.
   
      Eelotsuse küsimus
   
   Kas direktiivi 2003/88/EÜ (1) artiklit 2 tuleb tõlgendada nii, et aeg, mis kulub teekonnale, mille tööpäeva alguses ja lõpus läbib püsivat töötamiskohta mitte eviv töötaja, kel tuleb siirduda iga päev oma elukohast ettevõtja kliendi juurde, kes on iga päev erinev, ja tulla teise kliendi juurest, kes on samuti iga päev erinev, (kusjuures kliendid asuvad alati kas suuremal või väiksemal geograafilisel alal) tagasi oma elukohta (järgides teekonnalehte või nimekirja, mille talle on eelmisel päeval kokku pannud ettevõtja), kujutab endast põhikohtuasja asjaoludel, mida on selgitatud käesoleva eelotsusetaotluse põhistuses, „tööaega” vastavalt selle mõiste määratlusele direktiivi viidatud artiklis – või siis, kas seda tuleb lugeda, vastupidi, „puhkeajaks”?
   
      (1)  Euroopa Parlamendi ja nõukogu 4. novembri 2003. aasta direktiiv 2003/88/EÜ tööaja korralduse teatavate aspektide kohta (ELT L 299, lk 9; ELT eriväljaanne 05/04, lk 381).